Stefano Nones Orfei

Stefano Nones Orfei (1966) is in Italjaansk sirkusartyst en dompteur.

Libben en karriêre
Nones Orfei waard yn 1966 berne as de soan fan Moira Orfei en Walter Nones. Hy is boaske oan 'e aktrise Brigitta Boccoli.

Stefano Nones Orfei is ferbûn oan it famyljesirkus, Moira, dêr't er no mei direkteur fan is. Hy docht dêr as artyst fral optredens mei hynders en mei tigers, mei as bysûnderheid in wite tiger, mar ek wol mei oare, somtiden tige eksoatyske bisten. Dêrfoar hat er by it sirkusfestival fan Monte Carlo ferkate prizen wûn. Nones Orfei hat lykwols ek optreden op 'e hege koarde, oan 'e trapeze en op 'e trampoline.

Nones Orfei wurdt ek út en troch frege foar in rol op tillefyzje, en hy wie yn 2006-2007 by it Italjaanske tillefyzjeprogramma Reality Circus de beglieder fan 'e kandidaten dy't sikusacts learden.

 Keppeling om utens 
 Side oer Stefano Orfei op it webstee fan Sirkus Moira

Kategory:Italjaansk sirkusartyst
Kategory:Italjaansk sirkusdirekteur
Kategory:Dielnimmer oan in Italjaansk realitytelefyzjeprogramma
Kategory:Dompteur
Kategory:Persoan berne yn 1966